หลังหมดประจำเดือน 2 สัปดาห์ มีเลือดสีน้ำตาลผสมสีแดง คือตกขาวสีน้ำตาลปนเลือดใช่มั้ยคะ อาการแบบนี้เป็นอันตรายไหม ควรไปพบแพทย์ในช่วงที่เป็นอาการนี้หรือรอให้หายก่อนจึงควรไปพบแพทย์
สวัสดีค่ะ การมีเลือดสีน้ำตาลผสมสีแดง หลังจากที่ประจำเดือนหมดไป 2 สัปดาห์ อาจเป็นเลือดที่เกิดจาก1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน ปริมาณเล็กน้อย เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักปวดท้องน้อยร่วมด้วย3. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติแนะนำให้สังเกตอาการไปก่อน หากเลือดที่ออกมากับตกขาวมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือยังมีเลือดออกมาอีกเรื่อยๆ หรือมีปวดท้องน้อย จึงควรไปพบสูติ-แพทย์เพื่อตรวจหาสาเหตุค่ะ